Antonio Tajani en sia junaĝo estis aktiva membro de studenta sekcio de la itala monarkiisma partio. En 1993 li estis unu el la fondintoj de la partio Forza Italia, kies ĉefa gvidanto estis Silvio Berlusconi. En la unua registaro de Berlusconi en 1994 li estis publika reprezentanto de la ĉefministro.
#000002
En 1994-2008 li reprezentis Forza Italia en la Eŭropa Parlamento, kaj ekde 2008 li estis la itala ano de la Eŭropa Komisiono, nomumita de Silvio Berlusconi. Ekde 2014 denove li estas ano de la Eŭropa Parlamento, kaj samjare li estis elektita unu el ĝiaj vicprezidantoj. En januaro 2017 li estis elektita la prezidanto de la parlamento.
#000003
En sia sinprezenta parolado antaŭ la voĉdonado en la parlamento, li interalie promesis havi teamanon kun aparta respondeco pri lingvaj minoritatoj. Post kiam li estis elektita, la prezidanto de TEJO, Michael Boris Mandirola, nome de la organizaĵo sendis al li gratulleteron kaj proponis kunlaboron. Li skribis interalie jene:
#000004
Ni antaŭĝojas kunkonstrui pli bonan Eŭropon kiu aŭskultu la voĉojn de ĉiuj ĝiaj civitanoj senrigarde je la lingvo kiun oni parolas. Kiel Vi diris, ni ĝojegas je “malfermo de la pordoj de la Eŭropa Parlamento al la civitanoj de Eŭropo tiel ke ni povu havi konstantan diskuton” kaj ni esperas vidi la inviton al dialogo ebligita senrigarde je la lingvo.
#000006
Ĉar maloftas ke TEJO kaj UEA gratulas politikistojn pro ilia elektiĝo, ni demandis al Michael Boris Mandirola, kial li decidis sendi la leteron.
#000007
– Kiel bona eŭropa civitano mi estis spektanta televide la elektiĝon de la nova prezidanto de la Eŭropa Parlamento. Kiam mi aŭdis tiun frazon pri havi kabinetanon kun specifa respondeco pri lingvaj malplimultoj, mi tuj sentis inspiron. Mi kredas ke ni ne devas fokusiĝi nur pri nia movado, sed porti niajn ideojn eksteren kaj kontakti politikajn respondeculojn kiuj montras apartan intereson pri lingvopolitiko je internacia nivelo, Michael Boris Mandirola klarigis.
#000008
– Minimume ni rimarkigis la pluekziston de junulara esperanta organizo esprimante subtenon al pozitiva intencmontro. Ni vidos ĉu kaj kia estas la spaco por dialogo pri lingvopolitiko. Evidentigi la komunikajn problemojn, la neceson je inkluziva politiko kaj la lingvajn diskriminaciojn estas antaŭpaŝoj por povi proponi Esperanton kiel solvon.
#000010
Ĉu laŭ via scio antaŭaj prezidantoj de TEJO iam leteris al la prezidanto de Eŭropa Parlamento, aŭ al aliaj funkciuloj de EU?
#000011
– Mi ne legis pri tia iniciato fare de antaŭaj TEJO-prezidantoj. Estus certe tre interese ekscii pri la instituciaj kontaktoprovoj de la antaŭaj generacioj de TEJO-aktivuloj.
#000012
– La letero estis unue diskutita de la komisiono pri eksteraj rilatoj, do ene de TEJO inter la fakaj aktivuloj estis komuna volo kaj kunlaboro sendi ĝin. Ekster la organizo mi ne vidis reagojn, krom se oni konsideras ŝatojn kaj plupublikigojn en Facebook.
#000014
Estimata s-ro prezidanto, en via letero al s-ro Antonio TAJANI vi uzas trifoje sinonime la esprimojn Eŭropo kaj Eŭropa Unio: “konstrui vere inkluzivan Eŭropon”, “kunkonstrui pli bonan Eŭropon”, “civitanoj de Eŭropo”.
#000017
Veras ke Michael Boris Mandirola proponis tion al aktivuloj de TEJO, mi mem kaj multaj aliaj apogis la proponon. Ne gravas de kies li estas partiano, sed ke li zorgas pri lingvistikaj rajtoj.
#000023
La artikolo, simile al la gratulletero, meritasa ne nur atenton, sed minimume komentadon precipe pro la sinteno /konduto / kaj pensmaniero de la intervjuita prezidanto.
#000026
Konkrete mi pensas pri tio, ke Li respondas ” Kiel bona europa civitano.” Konsiderante ankau tion, ke “...maloftas ke TEJO kaj UEA gratulas politikistojn pro ilia elektigxo-lau mi indas priatenti la respondon.
#000027
La artikolo meritas atenton simple pro la sinteno/konduto de la intervjuita prezidanto. Mi konkrete pensas pri tio, ke Li respondas ” Kiel bona europa civitano ”
Konsiderinte ankau tion, ke ...maloftas ke TEJO kaj UEA gratulas politikistojn por ilia elektigxo ” indas atenton lia respondo.
Do,. mi pensas, ke la prezidanto de TEJO disigxas de antauuloj lau la pensmaniero kaj sekve lau la sinteno.
El la respondoj oni povas ekkoni kelkajn gravajn sekvindajn karakterizajn trajtojn de la europano- cxu ene de EU, cxu ekster gxi oni logxas.
#000030